als_Latn dik_Latn sag_Latn
Kreu i LIBRA-s, Ben Blushi ka publikuar në “Facebook” një foto të studentëve të 8 dhejtorit 1990, ditë kur një grup studentësh e pedagogësh të Universiteteve të Tiranës, banorë të qytetit “Studenti”, u bënë iniciatorë dhe protagonistë të kthesës së madhe historike, të protestave paqësor që sollën rënien e komunizmit dhe lindjen e demokracisë.
Blushi thotë se në atë kohë shumica besonin se Shqipëria do ndryshonte, por shumica prej tyre sot kanë ikur jashtë shtetit.
“Me miqtë e mi të Universitetit Blendi Fevziun, Dritan Islamin, Pirro Thanasin, Enin dhe Noelën para 26 vitesh.Të përshëndesje me dy gishta ishte modë ato ditë. Ne ishim studentë dhe besonim se Shqipëria do ndryshonte shpejt. Dhe në fakt ka ndryshuar. Gjysma e miqve të mi në këtë foto kanë ikur për të mos u kthyer më!”-ka shkruar Blushi ne “Facebook” duke e shoqëruar me foton.
Dita e Rinisë Shqiptare, 8 Dhjetori, është shpallur nga Kuvendi i Shqipërisë si Dita Kombëtare e Rinisë, në kujtim të Lëvizjes Studentore të vitit 1990.
als_Latn als_Latn als_Latn als_Latn